*Spis č.: 26-A2-2021* **Správa mestskej zelene v Košiciach**

 Rastislavova 79, 040 01 Košice

**Výzva na predkladanie ponúk**

na predkladanie ponúk pre zákazku s nízkou hodnotou v rámci postupu verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov a platnej vnútropodnikovej Smernice č. 02/2019 + DOD

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

 Ing. Peter Vrábel - poverený PTN, e-mail: vrabel@smsz.sk , tel. : 0914 321  770

 Ing. Marcela Kaduková – sam. odb. ref. pre VO, e-mail: kadukova@smsz.sk, tel.: 055/7263 409

 Ing. Ľudmila Luxová – sam. odb. ref. pre VO, e-mail: luxova@smsz.sk, tel.: 055/7263 409

 JUDr. Katarína Ondášová – poverená vedením PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**Internetová adresa:** [www.smsz.sk](http://www.smsz.sk)

**2. Názov predmetu zákazky:**

„**Dodávka a výsadba cibuľovín do trávnikov**“ – prieskum trhu.

Zákazka je na: dodanie tovaru a poskytnutie služby (strojová výsadba).

**3. Opis predmetu zákazky:**

 Predmetom zákazky je nákup,  dodávka a výsadba cibúľ do trávnikov na území mesta Košice podľa minimálnej špecifikácii uvedenej v Prílohe č. 1. (žiadame oceniť).

V prípade ak sa špecifikácie tovaru odvolávajú na konkrétneho výrobcu, výrobný postup, značku, patent, typ, krajinu, oblasť, miesto pôvodu alebo výroby, verejný obstarávateľ pripúšťa ponúknuť ekvivalentný výrobok, predmet alebo materiál (ďalej len ekvivalent) pri dodržaní týchto podmienok, že:

a) Ponúknutý ekvivalent musí mať rovnaké alebo lepšie parametre.

b) Uchádzač musí v cenovej ponuke predložiť (ak ponúka ekvivalent) obchodný názov, špecifikáciu ponúkaného ekvivalentu v takom rozsahu, aby verejný obstarávateľ vedel pri hodnotení ponuky posúdiť, či ponúkaný výrobok , materiál, predmet je alebo nie je ekvivalentom k tomu, ktorý bol požadovaný vo výzve na predloženie cenovej ponuky.

**Žiadame o dodanie tovaru a realizáciu výsadby v zmysle opisu.**

Dodávateľ predloží cenovú ponuku – (Príloha č. 2) na kompletnú dodávku tovaru, službu výsadby, vrátane prepravných nákladov a nákladov súvisiacich s dodávkou služby. Výsadba všetkých druhov cibuľovín sa uskutoční v požadovaných termínoch systémom strojovej výsadby priamo do trávneho drnu, resp. pripravených hriadok bez trávneho drnu.

Pred strojovou výsadbou ľalií požadujeme vykonať prípravu plochy pôdnou frézou. Požadovaná šírka pracovného záberu stroja na vysadzovanie cibuľovín je do 50 cm vrátane. Samotné cibuľoviny žiadame dodať v termíne 5 až 7 dní pred ich výsadbou za účelom kontroly dodržania požadovaného kalibru cibuliek.

**Dodávateľ môže navrhnúť ekvivalent požadovaných cibuľovín, verejný obstarávateľ si vyhradzuje právo posúdiť jeho vhodnosť pre výsadbu.**

**4. Predpokladaná hodnota zákazky**: **33 239 € bez DPH**

**5. Množstvo alebo rozsah predmetu zákazky: Na celý predmet zákazky**

**6. Základné zmluvné podmienky:**

- Miesto plnenia predmetu zákazky: **územie mesta Košice**

- Termín realizácie dodávky a výsadby: **Do 30.11.2021**

- Splatnosť faktúr: **Do** **30 dní od jej doručenia**

**-** Záručná doba je 12 mesiacov na dodané a vysadené cibuľoviny. Záruka sa poskytuje za odborné prevedenie výsadby a kvalitu dodaných cibuľovín. Zhotoviteľ bude povinný dodané cibuľoviny bezplatne nahradiť novými v prípade zistenia, že znehodnotenie (úhyn) pôvodných cibuľovín bolo spôsobené neodbornými postupmi súvisiacimi s ich výsadbou, alebo ich nekvalitou.

 Záruka sa nevzťahuje na vady spôsobené poškodením výsadby treťou osobou, ako aj vady, ktoré vznikli v dôsledku prevládajúcich extrémnych a neobvyklých prírodných podmienok. Záručná doba začína plynúť odo dňa odovzdania zhotoveného diela objednávateľovi.

**- Zmluvné podmienky –** Príloha č. 4 tejto Výzvy

- Verejný obstarávateľ si vyhradzuje právo upresniť podmienky zmluvy s úspešným uchádzačom.

- Predmet zákazky bude financovaný z bežného rozpočtu verejného obstarávateľa na základe faktúry bez zálohovej platby. Fakturácia sa uskutoční **po** **prevzatí tovaru a prevedení prác** ktoré potvrdí verejný obstarávateľ. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom a súpis zrealizovaných prác.

Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

**7. Lehota na predloženie cenovej ponuky: Do 24.09.2021 do 10:00 hod.**

**8. Cena a spôsob určenia ceny:**

- Cena za predmet zákazky musí zahŕňať všetky náklady spojené s predmetom zákazky vrátane dopravy na miesto plnenia.

- Cena bude stanovená ako pevná v € bez DPH za celý predmet zákazky.

* + - * Cena súvisiaca s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
			* Ak je uchádzač platcom dane z pridanej hodnoty, navrhovanú cenu uvedie v zložení:
			* Navrhovaná cena bez DPH
			* DPH v zmysle platných právnych predpisov
			* Cena celkom vrátane DPH

Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

**9. Predkladanie dokladov a ponuky:**

Ponuku je možné doručiť:

**Poštou, alebo osobne na adresu:** Správa mestskej zelene v Košiciach, Rastislavova 79, 040 01 Košice - doručiť verejnému obstarávateľovi v stanovenej lehote v uzatvorenej obálke s uvedením **názvu zákazky, spisového čísla**: 26-A2-2021 – **NEOTVÁRAŤ**.

**E-mailom:** kadukova@smsz.sk s uvedením názvu zákazky, spisového čísla: 26-A2-2021

**-** Ponuku je potrebné vypracovať v súlade s výzvou na predloženie ponuky a  podmienkami účasti. - Ponuky sa predkladajú v slovenskom jazyku.

Ponuky zaslané po termíne, v inom jazyku, alebo ak doklady nebudú predložené podľa požiadaviek verejného obstarávateľa, uchádzač nebude spĺňať podmienky účasti, nebude spĺňať požiadavky na predmet zákazky podľa oznámenia, takéto ponuky nebudú brané do úvahy a **nebudú vyhodnocované.**

**10. Kritéria na vyhodnotenie ponúk: Najnižšia cena v € bez DPH**

Ponuky sa vyhodnocujú na základe najnižšej ceny. Pod cenou sa rozumie celková cena za predmet zákazky v EUR bez DPH.

 Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR bez DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď..

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste o vysvetlenie predložených dokladov. Vysvetlenie uchádzač doručí elektronicky na kontaktnú mailovú adresu uvedenú v bode č. 1.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ elektronicky oznámenie o vylúčení.

**12. Výsledok cenovej ponuky:** Zmluva o dielo

S úspešným uchádzačom bude uzatvorená Zmluva o dielo. Záväzný návrh zmluvy je prílohou č. 4 tejto Výzvy.

 Verejný obstarávateľ určuje svoje obchodné podmienky predmetu zákazky v zmluve, ktorá bude uzavretá s úspešným uchádzačom. **Verejný obstarávateľ si vyhradzuje právo upresniť podmienky zmluvy s úspešným uchádzačom**. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v prílohe č. 4 tejto Výzvy.

**13.** **Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- **§ 32 ods. 1 písm. e)** ZVO – t. j. uchádzač je oprávnený dodávať tovar, uskutočňovať stavebné práce alebo poskytovať službu, zodpovedajúce predmetu zákazky - Aktuálny výpis z Obchodného registra / Živnostenského registra ( Kópia dokladu),

- **§ 32 ods. 1 písm. f)** ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 3 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

- Zoznam dodávok rovnakého alebo obdobného charakteru za predchádzajúce tri roky v rámci regiónu strednej Európy od vyhlásenia verejného obstarávania s uvedením cien, lehôt dodania a odberateľov, kde dokladom je referencia. V zozname dodávok uchádzač uvedie referencie v súhrnnom objeme minimálne 7 000 m2.

**Ponuka musí obsahovať:**

**- Aktuálny výpis** z Obchodného registra / Živnostenského registra (Naskenovaný doklad),

- **Cenovú ponuku** (Príloha č. 2 tejto Výzvy)

- **Vyplnenú Prílohu č. 1** – Min. špecifikácia predmetu zákazky

- **Čestné vyhlásenie** § 32 ods. 1 písm. f) a § 40 ods. 6 písm. f) ZVO, vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača, (Príloha č. 3 Výzvy)

**- Zmluvu** vyplnenú a podpísanú uchádzačom, jeho štatutárnym zástupcom resp. ním splnomocnenou osobou (Príloha č. 4 tejto Výzvy),

- **Zoznam dodávok** za predchádzajúce tri roky v súhrnnom objeme min. 7 000 m2.

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.

Úspešný uchádzač bezodkladne, **najneskôr však do 5 pracovných dní** odo dňa doručenia výzvy na podpis zmluvy doručí **2x podpísanú Zmluvu o dielo**, vrátane príloh na adresu verejného obstarávateľa uvedenú v bode 1 tejto výzvy.

 Zmluva uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Verejný obstarávateľ si vyhradzuje právo neprijať ani jednu ponuku v prípade, že predložené ponuky nebudú výhodné pre verejného obstarávateľa alebo budú vyššie, ako je suma finančných prostriedkov určených na túto zákazku.

**15. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

-

- Otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom.

**Kontaktná osoba za verejného obstarávateľa**:

* Ing. Peter Vrábel– poverený PTN, tel. 0914 321 770; e-mail: ptn@smsz.sk

**Verejný obstarávateľ môže zrušiť použitý postup zadávania zákazky.**

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b) ani jedna z predložených ponúk nebude zodpovedať určeným požiadavkám verejného obstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

f) ak bude cena za predmet zákazky vyššia ako nami predpokladaná hodnota zákazky.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania zmluvy.**

 Schválila:

 Ing. Marta Popríková

 riaditeľka

Prílohy: Príloha č. 1 - Min. špecifikácia predmetu zákazky

 Príloha č. 2 – Cenová ponuka

 Príloha č. 3 – Čestné vyhlásenie

 Príloha č. 4 – Návrh zmluvy